CELEX: 
Language: lv
Date: 2019-04-03 00:00:00
Title: KOMISIJAS REGULA (ES) …/.. ar ko Eiropas Parlamenta un Padomes Regulas (EK) Nr. 661/2009 IV pielikumu un Eiropas Parlamenta un Padomes Direktīvas 2007/46/EK I, III un IV pielikumu groza, lai atjauninātu atsauces uz atsevišķiem Apvienoto Nāciju Organizācijas Eiropas Ekonomikas komisijas noteikumiem par mehānisko transportlīdzekļu tipa apstiprināšanu un lai iekļautu atsevišķus noteikumus

PASKAIDROJUMA RAKSTS
            
            
               1.KONTEKSTS 
            
            
               •Pamatojums un mērķi 
            
            
               
                  Regula (EK) Nr. 661/2009 par mehānisko transportlīdzekļu vispārīgo drošību (GSR)
                     1
                   ir atcēlusi lielu skaitu EK direktīvu un aizstājusi tās ar esošiem starptautiskiem standartiem, kas pieņemti Apvienoto Nāciju Organizācijas ietvaros. Apvienoto Nāciju Organizācijas Eiropas Ekonomikas komisija (ANO EEK) izstrādā harmonizētas prasības (ANO noteikumus), kuru mērķis ir likvidēt tehniskos šķēršļus tirdzniecībā ar mehāniskajiem transportlīdzekļiem starp Pārskatītā 1958. gada nolīguma līgumslēdzējām pusēm un nodrošināt augstu šo transportlīdzekļu drošības līmeni un vides aizsardzību. Šie ANO noteikumi tiek regulāri atjaunināti, lai ņemtu vērā tehnikas progresu. 
               
               
                  Pamatdirektīva 2007/46/EK
                     2
                   nosaka harmonizētas drošības un vides prasības, kādām jāatbilst mehāniskajiem transportlīdzekļiem pirms to laišanas iekšējā tirgū, tādējādi veicinot transportlīdzekļu brīvu apriti. Šī direktīva ietver ANO noteikumus ES tipa apstiprināšanas sistēmā vai nu kā tipa apstiprināšanas prasības, vai kā alternatīvas Savienības tiesību aktiem. Kopš šīs direktīvas pieņemšanas ANO noteikumi aizvien vairāk tiek iestrādāti ES tipa apstiprināšanas sistēmas ietvara Savienības tiesību aktos.
               
               
                  Tā kā GSR un pamatdirektīvas pielikumi satur statiskas atsauces uz ANO noteikumiem, tajos ietvertie uzskaitījumi regulāri jāgroza, lai atspoguļotu esošo ANO noteikumu jaunu sēriju grozījumus un jaunus ANO noteikumus, kuriem Savienība pievienojusies un kurus pēc tam tulko visās ES valodās un publicē Oficiālajā Vēstnesī. 
               
            
            
               Šis ir GSR grozījumu 5. cikls kopš tās pieņemšanas 2009. gadā, un iepriekšējie tika izdarīti 2011.
                  3
               , 2012.
                  4
               , 2015.
                  5
                un 2016
                  6
               . gadā.
            
            
               •Atbilstība pašreizējiem noteikumiem konkrētajā politikas jomā
            
            
               Šī regula papildina un pilnībā saskan ar Savienības iekšējā tirgus politiku autobūves nozarē.
            
            
               Komisija 2016. gada janvārī iesniedza priekšlikumu Eiropas Parlamenta un Padomes regulai par mehānisko transportlīdzekļu apstiprināšanu un tirgus uzraudzību
                  7
               , ko likumdevēji nesen pieņēma. Tā atcels pašlaik piemērojamo Pamatdirektīvu no 2020. gada 1. septembra. 
            
            
               Eiropas Komisija 2018. gada maijā pieņēma arī priekšlikumu pārskatīt Vispārīgās drošības regulu
                  8
               , kura mērķis ir atcelt un aizstāt Regulu (EK) Nr. 661/2009, kad likumdevēji to pieņems un tā tiks piemērota. 
            
            
               Neatkarīgi no šiem likumdošanas pasākumiem pašlaik piemērojamo tiesību aktu pielikumi jāturpina atjaunināt, lai ņemtu vērā tehnikas progresu, līdz stājas spēkā jaunie noteikumi. 
            
            
               •Atbilstība pārējiem Savienības politikas virzieniem
            
            
               
                  Apvienoto Nāciju Organizācijas Eiropas Ekonomikas komisijas (ANO EEK) sistēma ir sasaistīta ar Savienības konkurences politiku, un šai iniciatīvai uz to ir pozitīva ietekme. Šī regula saskan arī ar Savienības transporta un enerģētikas politiku, kuras tiek pienācīgi ņemtas vērā 1958. gada Nolīguma ANO Noteikumu sagatavošanas un pieņemšanas procesā. 
               
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               
                  Šīs Komisijas regulas juridiskais pamats ir Eiropas Parlamenta un Padomes Direktīvas 2007/46/EK 39. panta 2. punkts un Eiropas Parlamenta un Padomes Regulas (EK) Nr. 661/2009 14. panta 1. punkta a) un f) apakšpunkts, kas pilnvaro Komisiju pieņemt īstenošanas pasākumus divu minēto tiesību aktu attiecīgo pielikumu atjaunināšanai, lai tos pielāgotu tehnikas progresam.
               
            
            
               •Subsidiaritāte (neekskluzīvas kompetences gadījumā) 
            
            
               
                  ANO noteikumu un to grozījumu iekļaušanu mehānisko transportlīdzekļu EK tipa apstiprināšanas Savienības sistēmā var veikt tikai Savienība. Tas ne tikai nepieļauj iekšējā tirgus sadrumstalotību, bet nodrošina arī vienādus vides un drošības standartus visā Savienībā. Tādēļ šī Komisijas regula atbilst subsidiaritātes principam.
               
            
         
         
            
               •Proporcionalitāte
            
            
               
                  Šis ir tehniska rakstura tiesību akts, kas nepieciešams GSR un Pamatdirektīvas regulārai īstenošanai, tās nepārtraukti atjauninot atbilstoši tehnikas progresam. Tas atbilst proporcionalitātes principam, jo tas nesniedzas tālāk nekā nepieciešams, lai sasniegtu iekšējā tirgus pareizas darbības mērķus, vienlaikus nodrošinot augstu sabiedrības drošības un aizsardzības līmeni. 
               
            
            
               •Juridiskā instrumenta izvēle
            
            
               
                  Šis tiesību akts groza regulu, līdz ar to izvēlētais instruments arī ir regula. 
               
            
            
               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Ex post izvērtējumi / spēkā esošo tiesību aktu atbilstības pārbaudes
            
            
               
                  Neattiecas. 
               
            
            
               •Apspriešanās ar ieinteresētajām personām
            
            
               Neattiecas. 
            
            
               •Ekspertu atzinumu pieprasīšana un izmantošana
            
            
               Šai regulai neatkarīgu ekspertu atzinums nav vajadzīgs. Tomēr tam nepieciešams pozitīvs balsojums Mehānisko transportlīdzekļu tehniskajā komitejā.
            
            
               •Ietekmes novērtējums
            
            
               
                  Šai regulai nevar veikt ietekmes novērtējumu, jo alternatīvi politikas risinājumi nav pieejami vai iespējami.
               
            
            
               •Normatīvā atbilstība un vienkāršošana
            
            
               
                  Nav sagaidāms, ka šai regulai būs negatīva ietekme uz ES autobūves uzņēmumiem, tostarp MVU, pieaugoša tiesiskā regulējuma ziņā, jo tas tikai atjaunina atsauces uz starptautiskajiem standartiem, ko jau ietver esošais transportlīdzekļu tipa apstiprināšanas tiesiskais regulējums. Turklāt tiek atzīts, ka transportlīdzekļu starptautiski harmonizētu noteikumu pieņemšanai no Savienības tirdzniecības partneru puses ir ļoti pozitīva ietekme uz ES konkurētspēju autobūvē un starptautisko tirdzniecību.
               
            
            
               •Pamattiesības
            
            
               
                  Šim priekšlikumam nav ietekmes uz pamattiesību aizsardzību.
               
            
            
               4.IETEKME UZ BUDŽETU
            
            
               
                  Šī iniciatīva neietekmē budžetu.
               
            
            
               5.CITI ELEMENTI
            
         
         
            
               •Īstenošanas plāni un pārraudzības, izvērtēšanas un ziņošanas kārtība
            
            
               Neattiecas.
            
            
               •Skaidrojošie dokumenti (direktīvām)
            
            
               
                  Neattiecas.
               
            
            
               •Konkrēto tiesību akta noteikumu detalizēts skaidrojums
            
            
               
                  Šajā regulā ir iekļauti šādi grozījumi:
               
               
                  – atjaunotas atsauces uz jaunām grozījumu sērijām ANO noteikumos Nr. 10, 16, 34, 39, 44, 48, 58, 67, 79, 94, 100, 107, 117, 119, 123, 125, un 128, kas Savienībā obligāti jāpiemēro (GSR IV pielikums);
               
               
                  – obligāto prasību uzskaitījumam (IV pielikums, GSR ) pievienotas atsauces uz ANO noteikumiem Nr. 140 (stabilitātes vadība) un Nr. 141 (riepu spiediena pārraudzības sistēmas);
               
               
                  – 3. pantā tiek paskaidrots, ka ANO noteikumu Nr. 140 un Nr. 141 prasības ir piemērojamas no šīs grozošās regulas spēkā stāšanās dienas tikai jauniem transportlīdzekļu tipiem attiecībā uz to elektronisko stabilitātes vadību un riepu spiediena pārraudzības sistēmām (ANO EEK šīs prasības jau ir piemērojamas kopš 2018. gada 1. septembra); 
               
               
                  – informācijas uzskaitījumam EK tipa apstiprinājuma un informācijas dokumenta (PD I pielikums un III pielikuma I daļas A sadaļa) nolūkā pievienots jauns punkts par transportlīdzekļa akustisko brīdināšanas sistēmu (AVAS), kuras tips apstiprināts vai nu saskaņā ar Regulu (ES) Nr. 540/2014, vai ANO Noteikumiem Nr. 138;
               
               
                  – prasības, ko piemēro transportlīdzekļu EK tipa apstiprināšanas nolūkā, ir papildinātas ar atsauci uz ANO noteikumiem Nr. 0 par starptautisko transportlīdzekļa kopējo tipa apstiprinājumu (IV pielikums, GSR,  un PD IV pielikuma II daļa);
               
               
                  – atjaunināta tabula ar alternatīvām prasībām transportlīdzekļu EK tipa apstiprināšanai, ietverot atsauci uz jauniem ANO noteikumiem Nr. 139 par bremžu palīgsistēmām (PD IV pielikuma II daļa).
               
            
            
               KOMISIJAS REGULA (ES) …/..
            
            
               (3.4.2019),
            
            
               ar ko Eiropas Parlamenta un Padomes Regulas (EK) Nr. 661/2009 IV pielikumu un Eiropas Parlamenta un Padomes Direktīvas 2007/46/EK I, III un IV pielikumu groza, lai atjauninātu atsauces uz atsevišķiem Apvienoto Nāciju Organizācijas Eiropas Ekonomikas komisijas noteikumiem par mehānisko transportlīdzekļu tipa apstiprināšanu un lai iekļautu atsevišķus noteikumus 
            
            
               (Dokuments attiecas uz EEZ)
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes 2007. gada 5. septembra Direktīvu 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (Pamatdirektīva)
                  9
               , un jo īpaši tās 39. panta 2. punktu, 
            
            
               ņemot vērā Eiropas Parlamenta un Padomes 2009. gada 13. jūlija Regulu (EK) Nr. 661/2009 par tipa apstiprināšanas prasībām attiecībā uz mehānisko transportlīdzekļu, to piekabju un tiem paredzēto sistēmu, sastāvdaļu un atsevišķu tehnisko vienību vispārējo drošību
                  10
               , un jo īpaši tās 14. panta 1. punkta a) apakšpunktu,
            
         
         
            
               tā kā:
            
            
               (1)Direktīvas 2007/46/EK IV pielikumā ir uzskaitītas prasības, ko piemēro mehānisko transportlīdzekļu EK tipa apstiprināšanas vajadzībām. Šīs prasības ietver Savienības tiesību aktus un dažos gadījumos Apvienoto Nāciju Organizācijas Eiropas Ekonomikas komisijas ietvaros pieņemtos ANO noteikumus, kurus piemēro vai nu obligāti, vai kā alternatīvu Savienības prasībām. 
            
            
               (2)Regulas (EK) Nr. 661/2009 IV pielikumā ir uzskaitīti ANO noteikumi, kurus obligāti piemēro transportlīdzekļu vispārīgās drošības kontekstā.
            
            
               (3)EK tipa apstiprināšanas nolūkā piemērojamo prasību uzskaitījumi Direktīvas 2007/46/EK IV pielikumā un obligāti piemērojamo ANO noteikumu uzskaitījums Regulas (EK) Nr. 661/2009 IV pielikumā tiek bieži atjaunināts, lai atspoguļotu attiecīgo ANO noteikumu jauno prasību piemērošanu Savienības līmenī.
            
            
               (4)Apvienoto Nāciju Organizācijas Eiropas Ekonomikas komisijas ietvaros nesen pieņemti ANO Noteikumi Nr. 0 par starptautisko transportlīdzekļa kopējo tipa apstiprinājumu
                  11
               , lai mazinātu tirdzniecības šķēršļus starp šos ANO noteikumus piemērojošajām līgumslēdzējām pusēm, kas ietver Savienību un tās dalībvalstis, un lai nodrošinātu lielāku noteiktību transportlīdzekļu ražotājiem, kuri vēlas to tipa apstiprinājuma atzīšanu šajās līgumslēdzējās pusēs. 
            
            
               (5)Ir piemēroti atjaunināt prasību uzskaitījumus, kuras piemēro transportlīdzekļu EK tipa apstiprināšanai, Direktīvas 2007/46/EK IV pielikumā, kā arī obligāti piemērojamo ANO noteikumu uzskaitījumu Regulas (EK) Nr. 661/2009 IV pielikumā, lai atspoguļotu ar ANO Noteikumiem Nr. 0 ieviestās izmaiņas.
            
            
               (6)Tabula Direktīvas 2007/46/EK IV pielikuma II daļā ir novecojusi. Tāpēc ir nepieciešams atjaunināt ANO noteikumu uzskaitījumu, kuru prasības uzskata par ekvivalentām Savienības prasībām attiecībā uz EK tipa apstiprināšanu.
            
            
               (7)Ir arī nepieciešams atjaunināt informācijas uzskaitījumu to transportlīdzekļu EK tipa apstiprināšanas nolūkā, kas ietverti Direktīvas 2007/46/EK I pielikumā, un informācijas dokumentu, kas noteikts minētās direktīvas III pielikuma I daļas A sadaļā, attiecībā uz transportlīdzekļa akustisko brīdināšanas sistēmu, ko apstiprina saskaņā ar vai nu Eiropas Parlamenta un Padomes Regulas (ES) Nr. 540/2014
                  12
               , vai ANO Noteikumu Nr. 138
                  13
                noteikumiem.
            
            
               (8)Jauni ANO noteikumi Nr. 140
                  14
                un Nr. 141
                  15
                ir piemērojami no 2018. gada 1. septembra. Ražotājiem būtu jānodrošina pietiekams laiks to transportlīdzekļu pielāgošanai jaunajām prasībām. Tāpēc būtu jāpaskaidro, ka EK tipa apstiprināšanas nolūkā šīs prasības piemēro tikai jauniem transportlīdzekļu tipiem attiecībā uz to elektronisko stabilitātes vadību un riepu spiediena pārraudzības sistēmām.
            
            
               (9)Šajā regulā noteiktie pasākumi ir saskaņā ar atzinumu, ko sniegusi Mehānisko transportlīdzekļu tehniskā komiteja.
            
            
               IR PIEŅĒMUSI ŠO REGULU.
            
            
               1. pants
            
            
               Regulas (EK) Nr. 661/2009 IV pielikumu groza saskaņā ar šīs regulas I pielikumu.
            
            
               2. pants
            
            
               Direktīvas 2007/46/EK I, III un IV pielikumu groza saskaņā ar šīs regulas II pielikumu.
            
            
               3. pants
            
            
               1. No [PB: lūdzu ievietot šīs regulas spēkā stāšanās datumu] jaunu transportlīdzekļa tipu EK tipa apstiprināšanas nolūkā attiecībā uz to elektroniskajām stabilitātes vadības sistēmām Dalībvalstis atzīst tikai apstiprinājumus, kas piešķirti saskaņā ar ANO noteikumiem Nr. 140.
            
            
               2. No [PB: lūdzu ievietot šīs regulas spēkā stāšanās datumu] jaunu transportlīdzekļa tipu EK tipa apstiprināšanas nolūkā attiecībā uz to riepu spiediena pārraudzības sistēmām Dalībvalstis atzīst tikai apstiprinājumus, kas piešķirti saskaņā ar ANO noteikumiem Nr. 141.
            
            
               4. pants
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
         
         
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē, 3.4.2019
            
            
               
                     Komisijas vārdā —
               
               
                     priekšsēdētājs
                     Jean-Claude JUNCKER
               
               
            
         
         
            
                  
                     (1)
                  
                        OV L 200, 31.7.2009., 1. lpp.
               
               
                  
                     (2)
                  
                        OV L 263, 9.10.2007., 1. lpp.
               
               
                  
                     (3)
                  
                        OV L 108, 28.4.2011., 13. lpp.
               
               
                  
                     (4)
                  
                        OV L 160, 21.6.2012., 8. lpp.
               
               
                  
                     (5)
                  
                        OV L 28, 4.2.2015., 3. lpp.
               
               
                  
                     (6)
                  
                        OV L 165, 23.6.2015., 1. lpp.
               
               
                  
                     (7)
                  
                        COM(2016) 31.
               
               
                  
                     (8)
                  
                        COM(2018) 286.
               
               
                  
                     (9)
                  
                        OV L 263, 9.10.2007., 1. lpp.
               
               
                  
                     (10)
                  
                        OV L 200, 31.7.2009., 1. lpp.
               
               
                  
                     (11)
                  
                        OV L 135, 31.5.2018., 1. lpp.
               
               
                  
                     (12)
                  
                        Eiropas Parlamenta un Padomes 2014. gada 16. aprīļa Regula (ES) Nr. 540/2014 par mehānisko transportlīdzekļu skaņas līmeni un rezerves trokšņa slāpēšanas sistēmām, un ar ko groza Direktīvu 2007/46/EK un atceļ Direktīvu 70/157/EEK (OV L 158, 27.5.2014., 131. lpp.).
               
               
                  
                     (13)
                  
                        OV L 9, 13.1.2017., 33. lpp.
               
               
                  
                     (14)
                  
                        OV L 269, 26.10.2018., 17. lpp.
               
               
                  
                     (15)
                  
                        OV L 269, 26.10.2018., 36. lpp.
               
            
      
    ---documentbreak--- 
      
         
         
            
               I PIELIKUMS
            
            
            
               Regulas (EK) Nr. 661/2009 IV pielikumu groza šādi.
            
            
               (1)Tabulu groza šādi:
            
            
               a) rindu attiecībā uz Noteikumiem Nr. 10 aizstāj ar šādu:
            
            
                     
                        "10.
                     
                  
                  
                     
                        Elektromagnētiskā savietojamība 
                     
                  
                  
                     
                        05. grozījumu sērijas 1. papildinājums
                     
                  
                  
                     
                        OV L 41, 17.2.2017., 1. lpp.
                     
                  
                  
                     
                        M, N, O";
                     
                  
               
               b) rindu attiecībā uz Noteikumiem Nr. 16 aizstāj ar šādu:
            
            
                     
                        "16.
                     
                  
                  
                     
                        Drošības jostas, ierobežotājsistēmas, bērnu ierobežotājsistēmas un ISOFIX bērnu ierobežotājsistēmas
                     
                  
                  
                     
                        07. grozījumu sērijas 2. papildinājums
                     
                  
                  
                     
                        OV L 109, 27.4.2018., 1. lpp.
                     
                  
                  
                     
                        M, N (d)";
                     
                  
               
               c) rindu attiecībā uz Noteikumiem Nr. 34 aizstāj ar šādu:
            
            
                     
                        "34.
                     
                  
                  
                     
                        Ugunsbīstamības novēršana (šķidrās degvielas tvertnes)
                     
                  
                  
                     
                        03. grozījumu sērijas 1. papildinājums
                     
                  
                  
                     
                        OV L 231, 26.8.2016., 41. lpp.
                     
                  
                  
                     
                        M, N, O (e)";
                     
                  
               
               d) rindu attiecībā uz Noteikumiem Nr. 39 aizstāj ar šādu:
            
            
                     
                        "39.
                     
                  
                  
                     
                        Spidometra iekārta un tās uzstādīšana
                     
                  
                  
                     
                        01. grozījumu sērijas 1. papildinājums
                     
                  
                  
                     
                        OV L 302, 28.11.2018., 106. lpp. 
                     
                  
                  
                     
                        M, N";
                     
                  
               
               e) rindu attiecībā uz Noteikumiem Nr. 44 aizstāj ar šādu:
            
            
                     
                        "44.
                     
                  
                  
                     
                        Mehānisko transportlīdzekļu pasažieru-bērnu ierobežotājierīces (“bērnu ierobežotājsistēma”) 
                     
                  
                  
                     
                        04. grozījumu sērijas 10. papildinājums
                     
                  
                  
                     
                        OV L 265, 30.9.2016., 1. lpp.
                     
                  
                  
                     
                        M, N (h)";
                     
                  
               
               f) rindu attiecībā uz Noteikumiem Nr. 48 aizstāj ar šādu:
            
            
                     
                        "48.
                     
                  
                  
                     
                        Apgaismes ierīču un gaismas signālierīču uzstādīšana mehāniskajos transportlīdzekļos
                     
                  
                  
                     
                        06. grozījumu sērijas 10. papildinājums
                     
                  
                  
                     
                        OV L 14, 16.1.2019., 42. lpp. 
                     
                  
                  
                     
                        M, N, O";
                     
                  
               
               g) rindu attiecībā uz Noteikumiem Nr. 58 aizstāj ar šādu:
            
            
                     
                        "58.
                     
                  
                  
                     
                        Aizmugurējās drošības konstrukcijas (RUPD) un to uzstādīšana; Aizmugurējās daļas drošība (RUP)
                     
                  
                  
                     
                        03. grozījumu sērija
                     
                     
                           
                     
                  
                  
                     
                        OV L 49, 20.2.2019., 1. lpp.
                     
                  
                  
                     
                        M, N, O";
                     
                  
               
               h) rindu attiecībā uz Noteikumiem Nr. 67 aizstāj ar šādu:
            
         
         
            
                     
                        "67.
                     
                  
                  
                     
                        Mehāniskie transportlīdzekļi, kas izmanto LPG 
                     
                  
                  
                     
                        01. grozījumu sērijas 14. papildinājums
                     
                  
                  
                     
                        OV L 285, 20.10.2016., 1. lpp.
                     
                  
                  
                     
                        M, N";
                     
                  
               
               i) rindu attiecībā uz Noteikumiem Nr. 79 aizstāj ar šādu:
            
            
                     
                        "79.
                     
                  
                  
                     
                        Stūres iekārta
                     
                  
                  
                     
                        03. grozījumu sērija
                     
                  
                  
                     
                        OV L 318, 14.12.2018., 1. lpp.
                     
                  
                  
                     
                        M, N, O";
                     
                  
               
               j) rindu attiecībā uz Noteikumiem Nr. 94 aizstāj ar šādu:
            
            
                     
                        "94.
                     
                  
                  
                     
                        Transportlīdzekļa braucēju aizsardzība frontālas sadursmes gadījumā
                     
                  
                  
                     
                        03. grozījumu sērija
                     
                  
                  
                     
                        OV L 35, 8.2.2018., 1. lpp.
                     
                  
                  
                     
                        M1";
                     
                  
               
               k) rindu attiecībā uz Noteikumiem Nr. 100 aizstāj ar šādu:
            
            
                     
                        "100.
                     
                  
                  
                     
                        Elektrodrošība
                     
                  
                  
                     
                        02. grozījumu sērijas 3. papildinājums
                     
                  
                  
                     
                        OV L 302, 28.11.2018., 114. lpp.
                     
                  
                  
                     
                        M, N";
                     
                  
               
               l) rindu attiecībā uz Noteikumiem Nr. 107 aizstāj ar šādu:
            
            
                     
                        "107.
                     
                  
                  
                     
                        M2 un M3 transportlīdzekļi 
                     
                  
                  
                     
                        07. grozījumu sērijas 1. papildinājums 
                     
                  
                  
                     
                        OV L 52, 23.2.2018., 1. lpp.
                     
                  
                  
                     
                        M2, M3";
                     
                  
               
               m) rindu attiecībā uz Noteikumiem Nr. 117 aizstāj ar šādu:
            
            
                     
                        "117.
                     
                  
                  
                     
                        Riepas attiecībā uz rites skaņas emisijām, saķeri ar slapjām virsmām un rites pretestību (C1, C2 un C3 klase)
                     
                  
                  
                     
                        02. grozījumu sērijas 8. papildinājums
                     
                  
                  
                     
                        OV L 218, 12.8.2016., 1. lpp.
                     
                  
                  
                     
                        M, N, O";
                     
                  
               
               n) rindu attiecībā uz Noteikumiem Nr. 119 aizstāj ar šādu:
            
            
                     
                        "119.
                     
                  
                  
                     
                        Pagriešanās gaismas lukturi
                     
                  
                  
                     
                        01. grozījumu sērijas 3. papildinājums
                     
                  
                  
                     
                        OV L 89, 25.3.2014., 101. lpp.
                     
                  
                  
                     
                        M, N (h)";
                     
                  
               
               o) rindu attiecībā uz Noteikumiem Nr. 123 aizstāj ar šādu:
            
            
                     
                        "123.
                     
                  
                  
                     
                        Adaptīvās priekšējā apgaismojuma sistēmas (AFS):
                     
                  
                  
                     
                        01. grozījumu sērijas 9. papildinājums
                     
                  
                  
                     
                        OV L 49, 20.2.2019., 24. lpp.
                     
                  
                  
                     
                        M, N";
                     
                  
               
               p) rindu attiecībā uz Noteikumiem Nr. 125 aizstāj ar šādu:
            
            
                     
                        "125.
                     
                  
                  
                     
                        Priekšējais skata lauks 
                     
                  
                  
                     
                        01. grozījumu sērijas 1. papildinājums
                     
                  
                  
                     
                        OV L 20, 25.1.2018., 16. lpp.
                     
                  
                  
                     
                        M1";
                     
                  
               
               q) rindu attiecībā uz Noteikumiem Nr. 128 aizstāj ar šādu:
            
            
                     
                        "128.
                     
                  
                  
                     
                        Gaismas diožu (LED) gaismas avoti
                     
                  
                  
                     
                        Sākotnējās redakcijas 6. papildinājums
                     
                  
                  
                     
                        OV L 320, 17.12.2018, 63. lpp.
                     
                  
                  
                     
                        M, N, O"; 
                     
                  
               
               r) pievieno šādas septiņas jaunas rindas:
            
         
         
            
                     
                        "140.
                     
                  
                  
                     
                        Stabilitātes vadība
                     
                  
                  
                     
                        Sākotnējās redakcijas 2. papildinājums
                     
                  
                  
                     
                        OV L 269, 26.10.2018., 17. lpp.
                     
                  
                  
                     
                        M1, N1
                     
                  
               
                     
                        141.
                     
                  
                  
                     
                        Riepu spiediena pārraudzības sistēmas (TPMS)
                     
                  
                  
                     
                        Noteikumu sākotnējā redakcija
                     
                  
                  
                     
                        OV L 269, 26.10.2018., 36. lpp.
                     
                  
                  
                     
                        M1, N1(i)”;
                     
                  
               
            
               (2)tabulas (b) piezīmi aizstāj ar šādu:
            
            
               “(b) Elektroniskās stabilitātes vadības sistēmas uzstādīšana nepieciešama saskaņā ar Regulas (EK) Nr. 661/2009 12. panta 1. un 2. punktu.”
            
            
               (3)tabulas (c) piezīmi aizstāj ar šādu:
            
            
               “(c) Elektroniskās stabilitātes vadības sistēmas uzstādīšana nepieciešama saskaņā ar Regulas (EK) Nr. 661/2009 12. panta 1. un 2. punktu.”
            
            
               (4)tabulas (f) piezīmi aizstāj ar šādu:
            
            
               “(f) Ja transportlīdzekļa ražotājs deklarējis, ka transportlīdzeklis ir piemērots kravu vilkšanai (Direktīvas 2007/46/EK I pielikuma 2.11.5. punkts) un piemērotas mehāniskās sakabes ierīces, kas ir vai nav uzstādīta mehāniskā transportlīdzekļa tipam, jebkāda daļa varētu (daļēji) aizsegt jebkādu apgaismes sastāvdaļu un/vai telpu reģistrācijas aizmugurējās numura zīmes uzstādīšanai, piemēro šādus nosacījumus:
            
            
               -instrukcijās mehāniskā transportlīdzekļa lietotājam (piem., īpašnieka rokasgrāmatā, transportlīdzekļa rokasgrāmatā) skaidri norāda, ka nav atļauta tādu mehāniskās sakabes ierīču uzstādīšana, ko nevar viegli noņemt vai pārpozicionēt;
            
            
               -instrukcijās skaidri norāda, ka uzstādīta mehāniskās sakabes ierīce vienmēr jānoņem vai jāpārpozicionē, kad to neizmanto; un
            
            
               -gadījumā, ja transportlīdzekļa sistēmas tips apstiprināts saskaņa ar ANO noteikumiem Nr. 55, nodrošina, ka pilnībā tiek ievēroti noņemšanas, pārpozicionēšanas un/vai cita novietojuma nosacījumi attiecībā uz apgaismes ierīču uzstādīšanu un telpu reģistrācijas aizmugurējās numura zīmes uzstādīšanai un nostiprināšanai.”
            
            
               (5)tabulu papildina ar šādu (h) piezīmi:
            
            
               “h) universālo starptautisko transportlīdzekļa kopējo tipa apstiprinājumu, kas izdots saskaņā ar ANO Noteikumiem Nr. 0(*),  kas ietver tipa apstiprinājumu saskaņa ar attiecīgajiem tabulā dotajiem ANO noteikumiem, kurā izdarīta atsauce uz šo piezīmi, uzskata par ekvivalentu EK tipa apstiprinājumam, kas piešķirts saskaņā ar šo regulu.”
            
            
               (6)tabulu papildina ar šādu (i) piezīmi:
            
            
               “(i) Riepu spiediena pārraudzības sistēma ir obligāta M1 transportlīdzekļiem saskaņā ar Regulas (EK) Nr. 661/2009 9. panta 2. punktu. ANO noteikumus Nr. 141 piemēro M1 kategorijas transportlīdzekļu ar maksimālo masu līdz 3,500 kg apstiprināšanai. ANO noteikumus Nr. 141 drīkst brīvprātīgi piemērot tādu N1 kategorijas transportlīdzekļu apstiprināšanai, kam ass nav aprīkota ar dubultriteņiem.”
            
            
               _______
            
            
                (*) OV L 135, 31.5.2018, p. 1.”
            
            
               II PIELIKUMS
            
            
            
               Direktīvu 2007/46/EK groza šādi:
            
         
         
            
               (1)I pielikumā iekļauj šādu jaunu 12.9., 12.9.1. un 12.9.2. punktu:
            
            
               "12.9. Akustiskā transportlīdzekļa brīdināšanas sistēma (AVAS)
            
            
               12.9.1. Tipa apstiprinājuma numurs transportlīdzekļa tipam attiecībā uz tā skaņas emisiju saskaņā ar ANO Noteikumiem Nr. 138 (OV L 9, 13.1.2017., 33. lpp.).
            
            
               12.9.2. Pilnīga atsauce uz AVAS skaņas emisijas līmeņa testa rezultātiem, kas izmērīti atbilstoši Eiropas Parlamenta un Padomes Regulai (ES) Nr. 540/2014**.
            
            
               _______________
            
            
               **
                     Eiropas Parlamenta un Padomes 2014. gada 16. aprīļa Regula (ES) Nr. 540/2014 par mehānisko transportlīdzekļu skaņas līmeni un rezerves trokšņa slāpēšanas sistēmām, un ar ko groza Direktīvu 2007/46/EK un atceļ Direktīvu 70/157/EEK (OV L 158, 27.5.2014., 131. lpp.).”;
            
            
               (2)III pielikuma I daļas A sadaļā iekļauj šādu jaunu 12.9., 12.9.1. un 12.9.2. punktu:
            
            
               "12.9. Akustiskā transportlīdzekļa brīdināšanas sistēma (AVAS)
            
            
               12.9.1. Tipa apstiprinājuma numurs transportlīdzekļa tipam attiecībā uz tā skaņas emisiju saskaņā ar ANO Noteikumiem Nr. 138 (OV L 9, 13.1.2017., 33. lpp.).
            
            
               12.9.2. Pilnīga atsauce uz AVAS skaņas emisijas līmeņa testa rezultātiem, kas izmērīti atbilstoši Regulai (ES) Nr. 540/2014.”;
            
            
               (3)IV pielikuma II daļu groza šādi:
            
            
               (a)pirmo daļu zem virsraksta aizstāj ar šādu:
            
            
               “Ja I daļas tabulā ir izdarīta atsauce uz atsevišķu direktīvu vai noteikumiem, universālo starptautisko transportlīdzekļa kopējo tipa apstiprinājumu, kas izdots saskaņā ar ANO noteikumiem Nr. 0(***), kas ietver tipa apstiprinājumu saskaņā ar kādiem attiecīgiem no šādiem ANO noteikumiem vai apstiprinājumu, kas izdots saskaņā ar šādiem ANO noteikumiem, kuriem Savienība pievienojusies kā Apvienoto Nāciju Organizācijas Eiropas Ekonomikas komisijas “Pārskatītā 1958 gada nolīguma” līgumslēdzēja puse ar Padomes Lēmumu 97/836/EK(****) vai turpmākiem Padomes lēmumiem, kā minēts šī lēmuma 3. panta 3. punktā, uzskata par ekvivalentu EK tipa apstiprinājumam, kas piešķirts saskaņā ar attiecīgu atsevišķu direktīvu vai regulu.
            
            
               ________
            
            
               (***) OV L 135, 31.5.2018, 1. lpp.
            
            
               (****) OV L 346, 17.12.1997, 78. lpp.”;
            
            
               (b)tabulu aizstāj ar šādu:
            
            
            
                     
                  
                  
                     
                        “Priekšmets
                     
                  
                  
                     
                        ANO noteikumi
                     
                  
                  
                     
                        Grozījumu sērija
                     
                  
               
                     
                        1
                        
                           (a)
                        
                     
                  
                  
                     
                        Pieļaujamais skaņas līmenis
                     
                  
                  
                     
                        51
                           59
                     
                  
                  
                     
                        02
                     
                     
                        01
                     
                  
               
                     
                        1a
                     
                  
                  
                     
                        Pieļaujamais skaņas līmenis (neietverot AVAS un maiņas klusinātājus)
                     
                  
                  
                     
                        51
                     
                  
                  
                     
                        03
                     
                  
               
                     
                  
                  
                     
                        Akustiskā transportlīdzekļa brīdināšanas sistēma (AVAS)
                     
                  
                  
                     
                        138
                     
                  
                  
                     
                        01
                     
                  
               
                     
                  
                  
                     
                        Maiņas klusinātājsistēmas
                     
                  
                  
                     
                        59
                     
                  
                  
                     
                        02
                     
                  
               
                     
                        58
                     
                  
                  
                     
                        Gājēju aizsardzība (neietverot bremžu palīgsistēmu un priekšējās drošības sistēmas)
                     
                  
                  
                     
                        127
                     
                  
                  
                     
                        00
                     
                  
               
                     
                  
                  
                     
                        Bremžu palīgsistēma
                     
                  
                  
                     
                        139
                     
                  
                  
                     
                        00
                     
                  
               
                     
                        59
                        
                           (b)
                        
                     
                  
                  
                     
                        Pārstrādājamība
                     
                  
                  
                     
                        133
                     
                  
                  
                     
                        00
                     
                  
               
                     
                        62
                        
                           (c)
                        
                     
                  
                  
                     
                        Ūdeņraža uzglabāšanas sistēmas
                     
                  
                  
                     
                        134
                     
                  
                  
                     
                        00
                     
                  
               
                     
                        65
                     
                  
                  
                     
                        Uzlabotas avārijas bremzēšanas sistēmas
                     
                  
                  
                     
                        131
                     
                  
                  
                     
                        01
                     
                  
               
                     
                        66
                     
                  
                  
                     
                        Joslas pamešanas brīdinājuma sistēma
                     
                  
                  
                     
                        130
                     
                  
                  
                     
                        00
                     
                  
               
               Uzstādīšanas prasības, ko satur atsevišķas direktīvas vai noteikumi, piemēro arī sastāvdaļām un atsevišķām tehniskajām vienībām, kuras apstiprinātas saskaņā ar ANO noteikumiem.
            
         
         
            
               a) Šīs tabulas ierakstu numerācija atbilst I daļas tabulā izmantotajai numerācijai. 
            
            
               b) Piemēro Direktīvas 2005/64/EK I pielikumā noteiktās prasības.
            
            
               c) Ūdeņraža uzglabāšanas sistēmu un visu slēgierīču (katras specifiskās sastāvdaļas) tipa apstiprinājums ir obligāts un neaptver visu sastāvdaļu materiāla kvalifikācijas, kas noteiktas Eiropas Parlamenta un Padomes Regulas (EK) Nr. 79/2009 2. panta 2. punktā.."